钦定古今图书集成/明伦汇编/官常典/第633卷 > 檀和之
## 钦定古今图书集成/明伦汇编/官常典/第633卷 > 檀和之

按《广东通志》：“和之，高平金乡人。父凭，积有军功。和之
智略尢著，文帝尝称其有将才。元嘉二十年冬，诏以
和之为交州刺史，莅交，留意足民，乃更练武。会林邑
王阳迈寇盗不已，文帝以和之为龙骧将军，领交广
兵。及振武将军宗悫伐之，和之遣司马萧景宪为前
锋。阳迈闻之惧，欲输金一万斤，银十万斤，铜三十万”
斤，还所略日南户。其大臣《毒僧》达谏止之，乃遣大师
范扶龙戍其北界区粟城。景宪攻城，克之，乘胜入象
浦。阳迈以具装被象来拒，悫制狮之形御之，象果惊
奔，遂克林邑。《阳迈》父子并挺身逃奔。获其珍异，皆是
未名之宝。又销其金人得黄金数十万斤和之。既克
远彝，益自谦慎，以馀财颁及交、广军士。捷闻，召还，以
功封云杜县子。景宪代刺史交州卒，追赠左将军，谥
曰襄。